اعرفكم بنفسي اول شي...
اسمي علي، كنت اعمل تصاميم ثريدي من ثلاث سنين وجربت كل البرامج تقريبا، استخدم برنامج لايت ويف فقط كبرنامج اساسي الحين
وانقطعت عن التصميم تقريبا سنة..
عملت دورة للثري دي في البحرين قبل ما ابتعد عن التصميم بفترة قصيرة، وكانت الحمد لله تمام والشغل كان على لايت ويف وقليل من مودو..
المهم الفكرة هي عمل تجمع لكل اللي حاب يشارك سواء ذو الخبرة أو اللي يبغي يتعلم الثري دي
الهدف الأساسي هو عمل فريق ولو كان فريق بسيط نتجمع مابين فترة وفترة في أي مكان مثلا المقاهي نفس كوستا كوفي أو المجمعات والاماكن العامة، نتشارك نناقش ونستفيد، وللي حاب يتعلم لايت ويف ان شاء الله ما بقصر معاه في هالاجازة البسيطة اللي عندي.
ولعل وعسى ان شاء الله في المستقبل يكون لهالفريق ستوديو مستقل حيث الحين ما نسمع عن اي ستوديو مشهور في البحرين مخصص للتصماميم الثلاثية غير المعروف طبعا ستوديو الفنان خالد المحرقي ما شاء الله عليه.
وان شاء الله تكون البداية من هني...
اتمنى من اللي حاب يشارك يرد ويكتب اذا كان يقدر ينضم وانا راح اتواصل معاه باذن الله..